**አይሰለቸኝም ከቶ**

**አይሰለቸኝም ከቶ ውዳሴ መዝሙር ቅኔ**

**ብዙ ነው ያረገልኝ እግዚአብሔር በዘመኔ**

**ቸርነቱና ፍቅሩን ያላራቀ ከባርያው**

**በለመለመ ስፍራ በጎቹን የሚያሰማራው**

**ልዩ ነው የኛ ንጉስ ልዩ ነው የኛ ጌታ**

**መጽሐፉን የገለጠ ማህተሙን የፈታ**

**አዝ . . . . . . . . . . . .**

**አንገቱን ፍጹም ደፍቶ ቀና እንድል አድርጎኛል**

**እየታመመ ሞቶ በህይወት አቁሞኛል**

**አልችልም የሱን ፍቅር መዘርዘርና ማውራት**

**ውልታውን ለመግለጽ የለኝም ብርቱ ቃላት**

**አዝ . . . . . . . . . . . .**

**ያንተ ክንድ የማይችለው ተራራ ጋራ የለም**

**ወጥቻለሁ ከጥልቁ ታላቅ ነህ ለዘላለም**

**የተከፈተ ደጃፍ ሰጥተኸኛል በፊቴ**

**ተመስገን ክበርልኝ ንገስልኝ አባቴ**

**አዝ . . . . . . . . . . . .**

**ለይተህ የጠራኸኝ ያበዛህልኝ ጸጋ**

**ትዝታዬ ነህ ጌታ ሲመሽና ሲነጋ**

**ወዳጅና ዘመዴ ብዬ ስጠራህ ልኑር**

**ኢየሱስ የእግዚአብሄር ልጅ ለወጠኝ ያንተ ፍቅር**

**አዝ . . . . . . . . . . . . /2x/**

**††† ††† †††**